CELEX: 32019D1750
Language: el
Date: 2019-10-21 00:00:00
Title: Απόφαση (ΕΕ) 2019/1750 του Συμβουλίου της 21ης Οκτωβρίου 2019 για την τροποποίηση της απόφασης (ΕΕ) 2019/274 για την υπογραφή, εξ ονόματος της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (Κείμενο που παρουσιάζει ενδιαφέρον για τον ΕΟΧ)

28.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 274/1
               
            
         ΑΠΟΦΑΣΗ (ΕΕ) 2019/1750 ΤΟΥ ΣΥΜΒΟΥΛΙΟΥ
         της 21ης Οκτωβρίου 2019
         για την τροποποίηση της απόφασης (ΕΕ) 2019/274 για την υπογραφή, εξ ονόματος της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας
         (Κείμενο που παρουσιάζει ενδιαφέρον για τον ΕΟΧ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 50,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Στις 29 Μαρτίου 2017 το Ηνωμένο Βασίλειο γνωστοποίησε στο Ευρωπαϊκό Συμβούλιο την πρόθεσή του να αποχωρήσει από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας («Ευρατόμ») σύμφωνα με το άρθρο 50 της Συνθήκης για την Ευρωπαϊκή Ένωση («ΣΕΕ»), το οποίο εφαρμόζεται στην Ευρατόμ δυνάμει του άρθρου 106α της Συνθήκης περί ιδρύσεως της Ευρωπαϊκής Κοινότητας Ατομικής Ενέργειας.
                  
               
                     (2)
                  
                  
                     Σύμφωνα με το άρθρο 50 της ΣΕΕ, η Ένωση προέβη σε διαπραγματεύσεις με το Ηνωμένο Βασίλειο για τη σύναψη συμφωνίας που καθορίζει τις λεπτομερείς ρυθμίσεις για την αποχώρησή του, λαμβάνοντας υπόψη το πλαίσιο των μελλοντικών του σχέσεων με την Ένωση («συμφωνία αποχώρησης»).
                  
               
                     (3)
                  
                  
                     Στις 11 Ιανουαρίου 2019 το Συμβούλιο εξέδωσε την απόφαση (ΕΕ) 2019/274 (1) για την υπογραφή της συμφωνίας αποχώρησης.
                  
               
                     (4)
                  
                  
                     Με την απόφαση (ΕΕ) 2019/476 (2), το Ευρωπαϊκό Συμβούλιο, σε συμφωνία με το Ηνωμένο Βασίλειο, αρχικά αποφάσισε την παράταση της προθεσμίας του άρθρου 50 παράγραφος 3 της Συνθήκης ΕΕ έως τις 12 Απριλίου 2019. Η προθεσμία αυτή παρατάθηκε περαιτέρω έως τις 31 Οκτωβρίου 2019 με την απόφαση (ΕΕ) 2019/584 του Ευρωπαϊκού Συμβουλίου (3), η οποία ελήφθη σε συμφωνία με το Ηνωμένο Βασίλειο.
                  
               
                     (5)
                  
                  
                     Ως εκ τούτου, η ημερομηνία έναρξης ισχύος της συμφωνίας αποχώρησης χρειάστηκε να προσαρμοστεί αναλόγως, και η απόφαση (ΕΕ) 2019/274 τροποποιήθηκε με την απόφαση (ΕΕ) 2019/642 του Συμβουλίου (4), ώστε να ληφθεί υπόψη το προσαρμοσμένο κείμενο της συμφωνίας αποχώρησης.
                  
               
                     (6)
                  
                  
                     Σε συνέχεια διαπραγματεύσεων μεταξύ των διαπραγματευτών της Ένωσης και του Ηνωμένου Βασιλείου κατά τους μήνες Σεπτέμβριο και Οκτώβριο 2019, επετεύχθη συμφωνία σχετικά με αναθεωρημένο κείμενο του πρωτοκόλλου για τις Ιρλανδία/Βόρεια Ιρλανδία που περιλαμβάνεται στη συμφωνία αποχώρησης και σχετικά με τις απαραίτητες τεχνικές προσαρμογές των άρθρων 184 και 185 της εν λόγω συμφωνίας. Στις 17 Οκτωβρίου 2019 το Ευρωπαϊκό Συμβούλιο ενέκρινε την τροποποιημένη συμφωνία αποχώρησης.
                  
               
                     (7)
                  
                  
                     Συνεπώς, η απόφαση (ΕΕ) 2019/274 θα πρέπει να τροποποιηθεί αναλόγως.
                  
               
                     (8)
                  
                  
                     Όπως προβλέπεται στο άρθρο 50 παράγραφος 4 της Συνθήκης ΕΕ, το Ηνωμένο Βασίλειο δεν συμμετείχε στις συζητήσεις του Συμβουλίου σχετικά με την παρούσα απόφαση ούτε στην έκδοσή της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 1 δεύτερο εδάφιο της απόφασης (ΕΕ) 2019/274 αντικαθίσταται ως εξής:
            
               «Το κείμενο της συμφωνίας, όπως έχει προσαρμοστεί, επισυνάπτεται στην παρούσα απόφαση.».
            
         
         
            Άρθρο 2
            Το κείμενο της συμφωνίας που επισυνάπτεται στην απόφαση (ΕΕ) 2019/274 αντικαθίσταται από το κείμενο της τροποποιημένης συμφωνίας που επισυνάπτεται στην παρούσα απόφαση (5).
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 21 Οκτωβρίου 2019.
            
               
                  Για το Συμβούλιο
               
               
                  Η Πρόεδρος
               
               T. TUPPURAINEN
            
         
         
            (1)  Απόφαση (ΕΕ) 2019/274 του Συμβουλίου, της 11ης Ιανουαρίου 2019, για την υπογραφή, εξ ονόματος της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ L 47I της 19.2.2019, σ. 1). Το κείμενο της συμφωνίας αποχώρησης που επισυνάπτεται στην απόφαση (ΕΕ) 2019/274 δημοσιεύθηκε στην ΕΕ C 66 I της 19.2.2019, σ. 1.
         
            (2)  Απόφαση (ΕΕ) 2019/476 του Ευρωπαϊκού Συμβουλίου σε συμφωνία με το Ηνωμένο Βασίλειο, της 22ας Μαρτίου 2019, για την παράταση της προθεσμίας δυνάμει του άρθρου 50 παράγραφος 3 της ΣΕΕ (ΕΕ L 80 I της 22.3.2019, σ. 1).
         
            (3)  Απόφαση (ΕΕ) 2019/584 του Ευρωπαϊκού Συμβουλίου σε συμφωνία με το Ηνωμένο Βασίλειο, της 11ης Απριλίου 2019, για την παράταση της προθεσμίας δυνάμει του άρθρου 50 παράγραφος 3 της ΣΕΕ (ΕΕ L 101 της 11.4.2019, σ. 1).
         
            (4)  Απόφαση (ΕΕ) 2019/642 του Συμβουλίου, της 13ης Απριλίου 2019, για την τροποποίηση της απόφασης (ΕΕ) 2019/274 για την υπογραφή, εξ ονόματος της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (ΕΕ L 110 I της 25.4.2019, σ. 1). Το κείμενο της συμφωνίας αποχώρησης που επισυνάπτεται στην απόφαση (ΕΕ) 2019/642 δημοσιεύθηκε στην ΕΕ C 144 I της 25.4.2019, σ. 1.
         
            (5)  ΕΕ C 384 I της 12.11.2019, σ. 1.